11/10/16

חשבות/רמ"ח שכר וגמלאות

מנ"ט/רמ"ד מחשוב משאבים

אמ"ש/ראש תחום אמ"ש

חשבות/ראש חולית פיתוח יישומי מחשב

חשב המשטרה

ראש מנ"ט

רמ"ח פי"מ

הנדון: **כלים לסימולציה במודול PY**

1. במסגרת ההיערכות לביצוע חילול השכר במערכת מב"ט של משטרת ישראל, נקבעה דרישה מפורשת לפיה עלינו ליישם כלי לביצוע סימולציות בשכר.
2. הכלי נדרש לבצע ארבע סוגי סימולציות כדלקמן:
   1. סימולציית שכר לעובד.
   2. סימולציית שכר למועמד לגיוס.
   3. סימולציית שכר לאוכלוסיות רחבות.
   4. סימולציה לקביעת מועד פרישה אופטימלי.
3. במסגרת לימוד מודול PY בגרמניה, גילינו כי המערכת מאפשרת ביצוע סימולציית שכר לעובד בלבד, למועמד לגיוס התנאי לביצוע סימולציית שכר הינו הקמתו במערכת כעובד פיקטיבי, ואילו לשתי האוכלוסיות האחרות המערכת לא מאפשרת ביצוע סימולציית שכר.
4. בפגישותינו עם החברות שעתידיות לגשת למכרז חילול השכר הובא לידיעתנו כי בנוסף לאמור בסעיף 3. לעיל, הם מאפשרות לבצע סימולציית שכר גם לאוכלוסיות רחבות וזאת באמצעות שכפול סביבת הייצור, אין לחברות כלי לביצוע סימולציה לקביעת מועד פרישה אופטימלי.
5. במקביל, גילינו בעיריית אסן כי ברשותם כלי לביצוע סימולציית שכר שפותח במיוחד עבורם בשם SAP VADM.
6. ע"מ לקבל החלטה האם לרכוש כלי זה לפרויקט גפן נדרשנו ללמוד את הכלי בשני מישורים:
   1. יכולותיו המקצועיות של הכלי.
   2. "גיור" הכלי והתאמתו למערכת בישראל.
7. לאור האמור לעיל, קיימנו בועז נבט מחברת SAP ואני שיחה ארוכה עם נציגי עיריית אסן באשר ליכולותיו המקצועיות של הכלי ולהלן הממצאים:
   1. סוגי סימולצייה:
      1. SAP VADM הינו כלי לסימולציות שכר לפורשים בלבד.
      2. הכלי איננו יודע לנבא מועד פרישה אופטימלי.
      3. סימולציות שכר לעובדים פעילים, ו/או, לאוכלוסיות רחבות ניתן לבצע במודול PY באמצעות personal cost planning.
      4. סימולציית שכר למועמדים לגיוס תבוצע בדומה לעובדים פעילים, מותנה בהקמת המועמד לגיוס כעובד פיקטיבי.
      5. בכל הסימולציות הנ"ל, במידה ונדרש, העברת כל הנתונים למודולים: PY, PA, מבוצעת בלחיצת כפתור ללא צורך בהזנות נוספות.
   2. יכולות SAP VADM:
      1. הכלי הינו כלי בעל יכולות מוכחות ומופעל בייצור משנת 2007.
      2. משתמשי הכלי: עובדי כ"א, כספים/שכר ומנהלים (מקבלי ההחלטות).
      3. הכלי מאפשר לבצע סימולציית שכר לפורש, ע"י הזנת תאריך פרישה משוער.
      4. ניתן לבצע לעובד אין ספור סימולציות שכר.
      5. הכלי שומר את כל גרסאות הסימולציה.
      6. תוצרי הסימולצייה הם תלוש שכר, ו/או, מכתב, ו/או ניתוח נתונים סטטיסטיים, ככל שיידרש.
      7. כל הטיפול בפורש נעשה באמצעות כלי זה, לרבות כל העדכונים הרלוונטיים, עם קבלת ההחלטה והסיכום באשר למועד הפרישה, מבוצעת סימולציית שכר אחרונה ועם אישורה (בלחיצת כפתור אחת), הכלי מעדכן את מודול PA (תיק אישי) ואת מודול PY, בכל העדכונים הרלוונטיים, ללא צורך בביצוע הזנות נוספות.
      8. הכלי יודע לנהל חוקות משתנות בהתאם לתקופות הרלוונטיות של הפורש.
      9. הכלי יודע לבצע קיזוז תשלומים, במידה ונדרש, המשולמים לפורש ממערכות אחרות, לרבות יישום החלטות בימ"ש.
      10. הכלי יודע לנהל חוקות ותקופות עבודה קודמות במקומות עבודה קודמים.
      11. ניתן לקשר את הכלי לארכיב לשמירת מסמכים.
      12. שארים:
          1. הכלי מנהל שארים באופן מלא.
          2. ניתן להקים שארים בלחיצת כפתור אחת.
          3. השאר מקושר באופן ישיר לנפטר.
          4. הכלי יודע לבצע תאום מס לשאר, במידה ויש לו הכנסות נוספות.
          5. הכלי יודע לנהל את תשלומי השכר לשארים במידה וישנה חלוקת שכר כלשהי ביניהם, ו/או, ליישם החלטות בימ"ש, במידה ויש.
8. **סיכום** – אין מדובר בכלי סימולצייה בלבד, מדובר בכלי לטיפול בפורשים, לרבות ביצוע סימולציית שכר, מ- א' ועד ת', כאשר כל הטיפול בפורש נעשה באמצעותו.
9. באשר ל"גיור" הכלי והתאמתו למערכת בישראל:
   1. הכלי נבנה במיוחד עבור המערכות הממשלתיות בגרמניה.
   2. הכלי איננו "מגויר".
10. **מסקנות**:
    1. SAP VADM מתאים מאד מקצועית ליישום במערכת מב"ט של משטרת ישראל, בכל הקשור להליך הפרישה בלבד.
    2. הכלי איננו "מגויר" למערכת בישראל.
11. **המלצה**:
    1. במונחי עלות, תועלת, כדאי לרכוש את הכלי (המחיר זול מאד, תוקצב והתועלת מרובה), גם אם נבצע באמצעותו סימולציות שכר בלבד.
    2. ניתן יהיה לרכוש את הכלי רק לאחר ש"יגויר", באופן מלא, ע"י חברת SAP.
    3. אין חובת יישום של הכלי בשלב א' של הפרויקט, ניתן ליישמו בשלב ב', מיד לאחר העלייה לאוויר, במהלך שנת 2019.

בברכה

**דרור מיג'אן**

**מנהל פרויקט גפן**